Իսկ Ֆարմանյանը փաստաթղթում ներկայացված է որպես «Ազգային ժողովի նախկին պատգամավոր Հակոբ Հակոբյանի ներգրավմամբ եւ ֆինանսավորմամբ որոշակի վարձատրության դիմաց մարդկանց խմբեր հավաքագրած, զանգվածային անկարգությունների մասնակիցներին մետաղյա ձողեր ու վառելիքի շշեր բաժանած ու նրանց գործողությունները ղեկավարած անձ»: Այս բնութագիրն էլ Ֆարմանյանի ընտանիքին է վրդովեցրել: Եվ Քլոյանները, եւ Ֆարմանյանները պնդում են, որ Գոռը, Զաքարը եւ Արմենը իրար չեն ճանաչել, որեւէ կապ չեն ունեցել ոչ իրար հետ, ոչ` Հակոբ Հակոբյանի: Պարզապես չորսն էլ նույն` Մալաթիա- Սեբաստիա համայնքի բնակիչներ են եղել: Սարգիս Քլոյանը փաստեց, որ Գոռ Քլոյանի բջջային հեռախոսահամարի մուտքային եւ ելքային զանգերը վերծանված են եւ նրանց միջեւ երբեւէ որեւէ հեռախոսազրույց չի եղել: